Eduard Vildel avanes 1903. aastal võimalus Teataja kulul sõita korrespondendina Balkanile ja Türki. Türgi provintsis Makedoonias mässasid sõltumatuse eest võitlejad, Serbia siseriiklik  olukord kääris- rahvas ja sõjavägi olid oma valitseja vastu ülestõusnud. Bulgaarias valitsesid ärevad noodid. Kõigest sellest kirjutas Vilde igapäevaselt Teataja välispoliitikarubriigis, tõlkides telegrammteateid ja välisajalehte uudiseid. Teda väga huvitas välispoliitika ja ilmselt ei olnudki ühtegi teist välispoliitikas nii pädevat eesti ajakirjanikku kui Vilde seda oli.